Charlotte Gainsbourg

Charlotte Lucy Gainsbourg (s. 21. heinäkuuta 1971 Lontoo, Britannia) on ranskalais-englantilainen näyttelijä ja laulaja. Gainsbourg on näytellyt muun muassa elokuvissa Jane Eyre – salattu rakkaus (1996), 21 grammaa (2003), The Science of Sleep (2006), I’m Not There (2007) ja Nymphomaniac (2013). Vuonna 2009 hän sai Cannesin elokuvajuhlilla parhaan naisnäyttelijän palkinnon roolisuorituksestaan Lars von Trierin elokuvassa Antichrist. 

 Ura 
Brittiläisen näyttelijän Jane Birkin ja ranskalaisen lauluntekijän Serge Gainsbourgin tytär Charlotte aloitti laulamisen ammatikseen samoihin aikoihin kun alkoi näytellä. Vuonna 1984 hän äänitti isänsä kanssa provosoivan dueton "Lemon Incest", joka herätti paljon kohua, mutta nousi silti Ranskan myyntilistoille ja sai kultalevyn kotimaassaan. Kappale julkaistiin sekä Serge Gainsbourgin vuoden 1985 albumilla Love on the Beat, sekä Charlotten omalla debyyttialbumilla Charlotte for Ever (joulukuu 1986). "Lemon Incest" heijasteli Charlotte Gainsbourgin varhaisten elokuviensa seksuaalisesti provokatiivista sävyä.

Varhaisiin elokuviin lukeutuvat muun muassa L'Effrontée (1986, josta hän sai César-palkinnon lupaavimpana nuorena näyttelijänä), La Petite Voleuse (1988) ja Merci la Vie (1991). 1990-luvulla hän keskittyi enemmän näyttelemiseen ja esiintyi elokuvissa, kuten Franco Zeffirellin vuoden 1996 Jane Eyre -filmatisoinnissa ja vuoden 1999 La Bûche -elokuvassa, josta hän voitti César-palkinnon parhaasta naissivuosasta.

2000-luvulla Gainsbourg palasi musiikin pariin. Vuonna 2001 hän esiintyi Madonnan kappaleessa "What It Feels Like for a Girl". Hän näytteli elokuvissa kuten Michel Gondryn ohjaamassa The Science of Sleep (2006) ja työsti toista sooloalbumiaan. Hän sai apua säveltämiseen säveltäjiksi Jarvis Cockerilta ja Divine Comedy -yhtyeen Neil Hannonilta ja tuottaja Nigel Godrichilta. Elokuussa 2006 julkaistu 5:55  albumi nousi Ranskan listaykköseksi ja sai platinalevyn; single "The Songs That We Sing" nousi Ranskassa sijalle 30. Levy menestyi myös kansainvälisesti ja pääsi Yhdysvalloissa Billboard 200 -listalle (sijalle 196) huhtikuussa 2007.

Gainsbourg näytteli myös Todd Haynesin ohjaamassa Bob Dylan -elokuvassa I'm Not There ja palasi pian myös studioon. Hän pyysi tuottajaksi Beckin, joka auttoi muovaamaan hänen elektronisia pop-kappaleitaan. Vuoden 2009 lopulla Euroopassa julkaistu IRM sai inspiraationsa hänen kokemastaan vakavasta vesihiihto-onnettomuudesta. Samana vuonna ilmestyi Lars von Trierin ohjaama, kiistelty kauhuelokuva Antichrist, jossa Gainsbourg näytteli Willem Dafoen rinnalla. IRM oli Ranskassa Top 5 -menestys ja saavutti Euroopassa timanttilevyn; Yhdysvalloissa se julkaistiin tammikuussa 2010 ja ylsi sijalle 69. Huhtikuussa 2010 ilmestyi live-EP Sunset Sound, ja joulukuussa 2011 julkaistiin tupla-albumi Stage Whisper, joka sisälsi seitsemän ennen julkaisematonta IRM-sessioiden studiokappaletta, sekä 11 live-esiintymistä vuoden 2010 Euroopan-kiertueelta. 

Useamman vuoden ajan Gainsbourg keskittyi elokuvauraansa. Hän näytteli muun muassa elokuvissa Confession of a Child of the Century (2012), yhdessä englantilaisen rocktähden Pete Dohertyn kanssa, sekä Lars von Trierin vuoden 2013 elokuvassa Nymphomaniac, josta hän sai Bodil- ja European Film Award -ehdokkuudet parhaasta naispääosasta. Hän lauloi myös elokuvassa oman versionsa kappaleesta Hey Joe. 

Hän oli ehdolla Lumières-palkintoon parhaasta naispääosasta elokuvista Samba ja Three Hearts (2014). Gainsbourg palasi musiikkiin vuoden 2017 albumilla Rest, joka käsitteli hänen isänsä ja sisarpuolensa Kate Barryn kuolemia, lapsuuden pelkoja, ujoutta ja muita haasteita. Tällä kertaa hän kirjoitti kappaleensa ranskaksi. Albumi sisälsi yhteistyötä mm. Daft Punk -yhtyeen Guy-Manuel de Homem-Christon ja Paul McCartneyn kanssa. Rest nousi Ranskassa Top 20 -listalle ja toi Gainsbourgille vuoden naisartistin palkinnon vuoden 2018 Victoires de la Musique -gaalassa. Hän sai myös César- ja Lumières-ehdokkuudet parhaasta naispääosasta elokuvasta Promise at Dawn. 

Tänä aikana hän näytteli myös Gaspar Noén elokuvassa Lux Æterna (2019), elokuvassa Suzanna Andler (2020) sekä ohjasi dokumentin Jane by Charlotte (2021), jossa hän tutki suhdettaan äitiinsä. Maaliskuussa 2022 hän oli mukana Soundwalk Collectiven albumilla Lovotic, joka käsitteli ihmisten ja robottien välisiä tunne- ja seksuaalisuhteita. Levy julkaistiin kollektiivin omalla Analogue Foundation -levymerkillä ja mukana oli myös Antichrist-elokuvan vastanäyttelijä Willem Dafoe.

 Diskografia 



 Stage Whisper (2011)
 Rest (2017)

 Filmografia 
pienoiskuva|Gainsbourg vuoden 2011 Cannesin elokuvajuhlilla.
 Elokuvat Vuosi Suomenkielinen nimi Alkuperäinen nimi Rooli 1984 Kaikki rakkauteni Paroles et Musique  Charlotte Marker1985La tentation d’Isabelle lapsiAn Impudent Girl Charlotte Castang 1986Charlotte for Ever Charlotte1988Kung Fu Master LucyJane B. par Agnès V. Jane Birkinin tytärLe Petit voleur () Janine Castang  1990Il Sole anche di notte () Matilda1991 Kiitos elämä Merci la vie Camille PelleveauAux yeux du monde Juliette Mangin  1992Amoureuse Marie 1993The Cement Garden Julie1996 Jane Eyre – salattu rakkaus Jane Eyre Jane Eyre Anna Oz Anna OzLove, etc. Marie 1999 Tunkeutuja The Intruder Catherine GirardSeason’s Beatings Milla Robin 2000Passionnément Alice Almeida 2001Félix et Lola Lola My Wife Is an Actress Charlotte 2003 21 grammaa 21 Grams Mary Rivers 2004 Sen pituinen se Ils se marièrent et eurent beaucoup d'enfants Gabrielle2005L’un reste, l’autre part JudithLemming Bénédicte Getty 2006Nuovomondo Lucy Reed I Do Emma The Science of Sleep Stéphanie  2007I’m Not There Claire Clark  2008The City of Your Final Destination Arden Langdon 2009Antichrist She Persécution Sonia  2010The Tree Dawn  2011Melancholia Claire2012Confession of a Child of the Century Brigitte Do Not Disturb Lilly  2013Nymphomaniac Joe 2014Jacky in Women's Kingdom La colonelle Son épouse Catherine de Rosa Samba Alice Three Hearts Sylvie Berger Misunderstood Mother  2015Every Thing Will Be Fine Kate 2016The Jews Mathilde Bensoussan  Independence Day: Uusi uhka Independence Day: Resurgence Dr. Catherine Marceaux Norman: The Moderate Rise and Tragic Fall of a New York Fixer Alex Green Dark Crimes Kasia 2017Ismael’s Ghosts Sylvia  Lumiukko  The Snowman  Rakel FaukeLa promesse de l’aube Nina Kacew  2018I Think We’re Alone Now Violet2019Lux Æterna Charlotte My Dog Stupid Cécile Mohen  2020Suzanna Andler Suzanna Andler 

 Lähteet 

 Aiheesta muualla 

 Virallinen sivusto


Luokka:Ranskalaiset laulajat
Luokka:Ranskalaiset näyttelijät
Luokka:César-palkinnon saajat
Luokka:Vuonna 1971 syntyneet
Luokka:Elävät henkilöt